AlexejDobrolubov/national_council_slovak_2010 huggingface dataset:
60. schôdza NR SR - 6.deň - A. dopoludnia
Dátum: 2022-03-23
Poslanec: Valášek, Tomáš (-)
Druh vystúpenia: Vystúpenie s faktickou poznámkou

24. Vďaka. Len krátko, trochu poopravím. Tie systémy prokuratúr či štátnych zastupiteľov atď. sa líšia, ale to najlepšie porovnanie, ktoré je k dispozícii, také to najpresnejšie hovorí, že na úrovni generálneho prokurátora sa zúčastnili presne dve alebo tri krajiny. Čiže nie, nie je pravdou, že tam boli zastúpené všetky veľké krajiny Európskej únie na tejto úrovni. Viem o Slovinsku a možno ma kolegovia doplnia ešte v jednej ďalšej krajine. Všetky ostatné vyslali oveľa nižšie delegácie presne preto, lebo nechceli vyslať signál Vladimírovi Putinovi, že všetko je v pohode. Neviem o inej delegácii, ktorá by bola bývala podpísala dlhodobú spoluprácu a to, že sa tam zúčastnili aj kolegovia pána Žilinku na úrovni z iných krajín alebo na úrovni pána Žilinku z krajín ako Slovinsko, je chybou týchto krajín. A pripomínam, že klin sa klinom nevybíja. K tej druhej otázke, už som na ňu odpovedal, myslím si, aj v tom samotnom vystúpení v rozprave, ale skúsim sa k nej vrátiť. Nikto tu neupiera generálnemu prokurátorovi autonómiu vo vykonávaní funkcií, ktoré Generálnej prokuratúre patria. Upozorňujeme jasne, aj ten, aj tak ten zákon alebo návrh zákona tu ostane nadraftovaný, že sa vzťahuje len na tie okolnosti, kedy ide pripravovať alebo pripravuje, alebo zvažuje zahraničnú aktivitu, ktorej presah je jasne nad rámec kompetencií Generálnej prokuratúry. V tom prípade podľa kompetenčného zákona jasne treba konzultovať s ministerstvom zahraničných vecí. Mimochodom som presvedčený, že to raz, že táto povinnosť mu vyplýva už teraz zo súčasného znenia zákonov, opäť kompetenčný zákon hovorí úplne jasne, čo zahraničnému ministerstvu patrí a nepatrí. A, ale pretože to zjavne nebolo jasné pánu generálnemu prokurátorovi, cítim potrebu spresniť to týmto navrhovaným alebo touto navrhovanou zmenou zákona. Vďaka.
60. schôdza NR SR - 2.deň - B. popoludní
Dátum: 2022-03-16
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

224. Ďakujem pekne za slovo. Pán kolega, ďakujem za tvoj stručný, ale jasný príspevok. Ja by som chcel ešte rozvinúť tú jednu oblasť, ktorú si spomínal. Táto konkrétna navrhnutá úprava zákona sa inšpiruje aj Plánom obnovy a odolnosti Slovenskej republiky, konkrétne komponentom 10 - lákanie a udržanie talentov, z dôvodu zvýšeného počtu žiadateľov o uznanie dokladov o vzdelaní z tretích štátov, ktorí majú záujem len o uznanie dosiahnutého stupňa vysokoškolského vzdelania bez porovnávania obsahu a rozsahu. Krátke vysvetlenie, že, samozrejme, v študijných odboroch, pokiaľ nám ide o uznanie odbornosti, tak môžu príslušné vysoké školy, ktoré majú tento študijný odbor, porovnať, že či je to v súlade s našimi požadovanými štandardami, ale v niektorých prípadoch stačí, aby bolo uznané, že ten človek dosiahol, tá osoba dosiahla príslušný stupeň vysokoškolského vzdelania, čiže, ja neviem, bakalár, magister, inžinier, doktor. A toto napríklad touto úpravou zákona zjednodušujeme. Tiež by som chcel ako predkladateľ zákona povzbudiť, ak niekto z vás bude mať nejaké konkrétne praktické aplikačné postrehy do druhého čítania, tak sme otvorení, samozrejme, veľmi radi privítame ďalšie návrhy, ktoré by toto mohli zjednodušiť, uľahčiť život a pomôcť Slovenskej republike teraz a aj smerom do budúcnosti. Ďakujem pekne.
60. schôdza NR SR - 2.deň - B. popoludní
Dátum: 2022-03-16
Poslanec: Vašečka, Richard (OĽANO)
Druh vystúpenia: Vystúpenie v rozprave

218. Ďakujem veľmi pekne za slovo, pán predsedajúci. Kolegyne, kolegovia, len veľmi krátko. Ide o jednoduchú novelu, ktorú spolu s kolegami, ktorých mená boli pred chvíľou prečítané, podávame a mení sa ním zákon 422/2015 Z. z. o uznávaní dokladov o vzdelaní a uznaní, uznávaní odborných kvalifikácií. Má, má naozaj len pár bodov, ide zvyčajne o zjednodušujúce a antibyrokratické opatrenia, kde napríklad v prípade, že je už elektronická možnosť uznania dokladu, nie je potrebné osvedčovať ju. Takisto sa tam odstraňujú duplicity, kde ministerstvo robí, má nejakú právomoc, tak sa potom vyraďuje z niektorých iných bodov, aby sa to nedupľovalo. Čo sa týka odôvodnenia, tak cieľom návrhu zákona je najmä zjednodušiť proces uznávania dokladov o vzdelávaní mimo Európskeho priestoru vysokoškolského vzdelávania. Zároveň sa odstráni požiadavka na predkladanie tzv. potvrdení o akreditácii v konaní o uznaní dokladu o vzdelaní. Vzhľadom na uvedené sa s navrhovanými zmenami zjednoduší režim uznávania dokladov o vzdelaní zo zahraničia. Taká praktická vec, tento zákon bol vypracovaný skôr, áno, on nepriamo súvisí aj s tou situáciou, kde študenti napríklad z Ukrajiny teraz utekajú či už priamo ukrajinskej, ukrajinskí štátni príslušníci alebo aj študenti tretých krajín, kde tiež toto môže pozitívne zapôsobiť a dať priestor týmto študentom na Slovensku. Samozrejme, je to len prvé čítanie, čiže ak sa objavia nejaké ďalšie potrebné veci, môžeme to aktualizovať v druhom čítaní, ktoré, ak podporíte tento zákon, tak budú, bude na aprílovo-májovej schôdzi. Čiže môžeme tam aktualizovať veci. Zákon bol má, samozrejme, aj súhlas ministerstva školstva a bol vypracovaný v súlade v spolupráci s jeho legislatívou. Ďakujem veľmi pekne, pán predsedajúci.
59. schôdza NR SR - 1.deň - B. popoludní 4
Dátum: 2022-02-25
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

10. Ďakujem veľmi pekne. Ja chcem poďakovať pánovi podpredsedovi vlády a ministrovi financií, že to nie je len nejaká, nejaká ad hoc reakcia na tú krízu na Ukrajine, ktorá teda je veľmi vážna, ale že je to naozaj taký, taký aj prejav takého strategického myslenia, o ktorom sme sa už viackrát rozprávali. Ukrajina je náš dobrý sused, dobrý priateľ. Samozrejme, v tejto situácii je absolútne prvoradá, prioritná a stačilo by, keby to bola len čisto naša pomocná ruka. Na druhej strane takisto treba uvažovať o tom, že ak sa tu aj nejakí občania Ukrajiny usadia, ale budú sa chcieť vrátiť domov, keď sa tam utíši situácia, samozrejme, to je primárne a treba ich v tom podporiť, ale ak budú mať záujem zostať na Slovensku, tak aby sme im tu vytvorili prostriedky. Sú nám blízki a môžu byť prínosom pre Slovensko, tak ako to bolo spomenuté, ako sú napríklad prínosom pre Poľsko. Takže tiež to veľmi podporujem. Hovorím, na prvom mieste ako akútnu a potom aj dlhodobú pomoc, ale zároveň aj ako vzájomné obohatenie. Ďakujem.
55. schôdza NR SR - 2.deň - A. dopoludnia
Dátum: 2022-02-02
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

50. Ďakujem za slovo. Ďakujem pánovi poslancovi Habánikovi, ktorý je podpredsedom školského výboru a zároveň je rektorom Trenčianskej univerzity, teda veľmi dobre vie, o čom hovorí. O tejto veci, čo sa týka novely vysokoškolského zákona, debatujeme už aspoň rok. Mnohé z tých debát prebehli aj priamo na výbore, aj v rámci kontaktnej skupiny, ale aj v rámci ďalších stretnutí, ktoré sme organizovali a budeme organizovať spolu s reprezentáciou vysokých škôl spolu napríklad s pánom štátnym tajomníkom, ktorý je tiež tu s nami na balkóne, ktorý má na starosti oblasť vysokých škôl. Ja chcem avizovať, že pravdepodobne predbežne po schválení zákona v prvom čítaní, tak ako som to uvádzal, ako aj spravodajca, tak budú, budú prerokovať tento návrh zákona výbory. Gestorský, školský výbor je predbežne plánovaný na 10. marca. Dneska máme, ak sa nemýlim, 2. februára, takže máme asi päť týždňov na to, aby sme prípadné tie veci, ktoré ste, pán poslanec, spomínali vo svojom vystúpení, hľadali ešte konsenzus, hľadali kompromis, riešenie, ktoré bude dobré pre... nie pre, pre vás alebo pre nás, ale bude dobré pre vysoké školy, bude dobré pre Slovensko. A, samozrejme, potom ešte, teda ak Pán Boh dá, budeme v druhom čítaní na ďalšej marcovej schôdzi, ktorá začína od 15. marca, samozrejme, ešte aj potom v pléne je možnosť podať pozmeňujúce návrhy. Takže ja za seba hovorím aj za náš klub, že sme otvorení aj my sami budeme ešte sa snažiť dohodnúť s ministerstvom školstva, s pánom ministrom konkrétne na niektorých zmenách a budeme pri tom počúvať ľudí z odbornej obce, či zástupcov rektorov, študentov alebo celkovo rady vysokých škôl. Ďakujem.
51. schôdza NR SR - 3.deň - B. popoludní
Dátum: 2021-11-25
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

159. Ďakujem pekne. Ja len krátko. My sme sa aj s pánom poslancom Habánikom o tom rozprávali a myslím si, že je aj taká realistická nádej, že by sme to posunuli ďalej, že je to dobrá vec a budeme sa o tom ešte baviť. Takže vám držím palce a snáď to dotiahneme do konca. Dobre. Ďakujem.
51. schôdza NR SR - 3.deň - A. dopoludnia
Dátum: 2021-11-25
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

10. Ja len krátko, už nebudem vystupovať v záverečnom slove. Ďakujem za podporu aj za vysvetlenie. Chcem povedať takú jednu dôležitú vec, že tento zákon nie je namierený v žiadnom prípade, ani náhodou, proti samosprávam, či už obciam, mestám, vyšším územným celkom. Teda majú svoje vlastné problémy a voči nim sa tiež deje nespravodlivosť. Tento zákon nerieši všetky komplexne tie nespravodlivosti, lebo keby sme sa do toho pustili, myslím, že to možno, možno stihneme, možno nestihneme do konca volebného obdobia. A mnohé tie námietky, ktoré smerovali ani nie tak proti tomuto konkrétnemu riešeniu, ale proti celému tomu komplexu tých problémov, sú oprávnené a ja ich podporujem a treba ich riešiť. A ja som ochotný ich podporiť a priložiť ruku aj byť súčasťou tej pracovnej skupiny, ktorá by sa týkala pravdepodobne ministerstva školstva, ministerstva vnútra, ktoré má pod sebou samosprávu a možno aj ďalších, ministerstva financií, aby sme hľadali riešenie, ktoré pomôže zase v ďalších nespravodlivostiach, ktoré sa dejú aj tej samospráve. Tento zákon je relatívne jednoduchý a rieši jednu konkrétnu vec, ktorú vieme vyriešiť promptne. Takže ja vás prosím o podporu a naozaj tie oprávnené pripomienky bereme si k srdcu, poďme na tom pracovať. Ďakujem veľmi pekne.
48. schôdza NR SR - 2.deň - B. popoludní
Dátum: 2021-10-20
Poslanec: Vašečka, Richard (OĽANO)
Druh vystúpenia: Vystúpenie v rozprave

264. Ďakujem veľmi pekne za konštruktívnu debatu aj pani primátorke, akceptujem to a týmto aj vyhlasujem, keďže však sme aj vo vysielaní, sme na verejnom mieste, že dvere aj pre Úniu miest, aj pre ZMOS, aj pre kohokoľvek sú otvorené, poďme hľadať spôsoby. A súhlasím aj s tým, že cez tie podielové dane, ja to beriem, beriem tak, že teraz je to medzikrok. Vyrovnajme to medzi všetkými školami, evidentne je to, ale nie je, a školskými zariadeniami, nie je to teraz dostatočné. My to naozaj vnímame ako, ako taký istý medzikrok, ktorý niektoré problémy vyrieši, ale niektoré nevyrieši, a hľadajme teda spôsob ako toto financovanie nastaviť inak. Ale toto bol krok, ktorý môže pomerne jednoduchým a priamym spôsobom vyriešiť tú nerovnosť medzi tými neštátnymi a štátnymi školami. To, že bude mať nejaké následky na rozpočty obcí a ďalších samospráv, tak áno, to je, to je fakt, ale dosiahne sa to vyrovnané, vyrovnané financovanie na každé dieťa a hovorím, moje ucho je otvorené, poďme rokovať ďalej, 18. septembra pravdepodobne budem, pardon, septembra, novembra bude výbor a potom to bude v druhom čítaní, ak sa rozhodnete to podporiť, predpokladám, že budeme hlasovať asi zajtra o 11.00 hod., však povie pán spravodajca. Ďakujem veľmi pekne.
48. schôdza NR SR - 2.deň - B. popoludní
Dátum: 2021-10-20
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

256. Ďakujem pekne. Ja budem len tak krátko reagovať na pána poslanca Čepčeka, ktorý vystupoval v rozprave. Úprimne sa priznám, že, tak keďže som nikdy neviedol centrum voľného času, tak úplne všetky podrobnosti neviem, ale jedna zásadná vec. Táto novela primárne nerieši financovanie centier voľného času, ale škôl a ďalších zariadení, napríklad ako sú základné umelecké školy. Čiže tie otázky, ktoré sa týkajú toho, sú tiež vážne a tiež ich treba riešiť, tiež je to, beriem to ako podnet do druhého čítania a tie otázky, však ja si to, ja si to pozriem aj z rozpravy, budeme sa pýtať tých, ktorí sú naozaj do detailu, do šrôbiku vedia presne, čo sa týka toho financovania školstva a budem na ne hľadať odpovede. Na pani poslankyňu Pivkovú nebudem reagovať, lebo mám reagovať na predrečníka. (Povedané so smiechom.) Ďakujem.
48. schôdza NR SR - 2.deň - B. popoludní
Dátum: 2021-10-20
Poslanec: Vašečka, Richard (OĽANO)
Druh vystúpenia: Vystúpenie s faktickou poznámkou

250. Ďakujem, pán poslanec, za poznámky. Možno dve veci. Jednu, ktorú som zabudol ešte doplniť, že okrem toho, že sme rokovali teda so samosprávami, tak aj na tom veľkom stretnutí, ale aj pri podrobnej tvorbe a pripomienkovaní tvorby tohto zákona bola aj pani riaditeľka zo sekcie financovania regionálneho školstva, kde sme to všetko dopodrobna prebrali, niekoľkokrát sa to aj upravovalo. Čiže tie veci by mali byť naozaj veľmi tak prakticky s ľuďmi, ktorí tomu rozumejú a ktorých sa to dotýka, vychytané. Je tam možno filozoficky, filozofická otázka, hej, že akým spôsobom sa na to pozeráme. Poviem vám takú zaujímavú vec (povedané so smiechom), že keď sme mali to stretnutie so ZMOS-om prvýkrát, ešte kým sme to odštartovali vlastne celé, tak oni povedali, že my máme taký návrh, že veď zoberte si, že ministerstvo, štát, zoberte si tie neštátne školy, nám nechajte celý balík tých peňazí na tie deti, koľko ich je všetkých, aj tie, čo chodia na tie cirkevné a súkromné školy, no a vy si nájdite niekde financie na cirkevné a na súkromné školy, čo, samozrejme, zobrali sme ako teda... (povedané so smiechom), však dobre, hej návrh, ale nie reálny. Súčasťou, súčasťou rokovania o tom, že či vôbec môžme predložiť tento návrh zákona, bolo aj sedenie s ministrom financií na ministerstve financií, kde sme si tieto veci tiež prebrali. Bola tam napríklad jedna vec, ktorá, ktorá by bola tiež istým zrovnoprávnením, týkala sa dopravného u súkromných škôl, ktoré nie je na rozdiel od štátnych a cirkevných, a odhadli sme, stálo by to zhruba okolo 500-tisíc eur, pol milióna eur, a ministerstvo financií nám to stoplo a to sme napríklad stade vyhodili. Čiže vopred sme si ako keby urobili my také pripomienkové konanie s tým ale, že očakávam, tak ako ste povedali, pán poslanec, že sa nám ozvú znova samosprávy a budú chcieť, budú chcieť teda pripomienkovať. Máme na to vyše mesiac, predpokladám, že 18. novembra by mal byť asi školský výbor, a potom ten ďalší týždeň by sa to malo prerokovať, takže moje dvere sú otvorené, resp. aj ďalších kolegov, ktorí sú spolupredkladatelia.
35. schôdza NR SR - 2.deň - B. popoludní 2
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

63. Ďakujem veľmi pekne. Som rada, že ste prečítali o tých vstupoch do prevádzok, ktoré sa nedefinujú, a ja teraz poviem, ja som prišla s jednou vecou, kde mi písali vojaci, a pustila som to vonku, že išli na výberové konanie na misiu. Nikto ich neupozornil a teraz sa musia očkovať. Ak sa nezaočkujú, tak jednoducho... a Johnson & Johnson si musia dať, tak ich nikam nezoberú a prídu o prácu. Teraz týmto vojakom zavolali, že vlastne nemusia sa očkovať, ale šéf generálneho štábu ich môže vyradiť. No ja si vypýtam zoznam, ktorých ľudí vyradil, ako poslankyňa Národnej rady. A teraz vám prečítam niečo iné, lebo ľudia mi veľa píšu, aby ste vedeli, že ešte aj bez vašej vyhlášky, ako diskriminujú ľudí v zamestnaní. Tak si to vypočujte. Lebo oni sú si istí, že to môžu robiť, veď prečo nie, keď to robí hygienik Mikas. Firma Egotex, s. r. o., prijala za účelom obmedzenia šírenia COVID-19 tieto opatrenia. S účinnosťou od 9. 8. 2021. Pri vstupe do objektu spoločnosti zamestnávateľ bude vyžadovať od každého zamestnanca preukázať sa potvrdením o očkovaní COVID-19 minimálne prvou dávkou, ktorý sa nepreukáže potvrdením o očkovaní, musí sa preukázať PCR trestom. To kde sme? To kde sme, vážení? A toto je zneužívanie a títo ľudia mi píšu, že prichádzajú o prácu. To kde sme? Čo vy tu rozprávate o akých vyhláškach? Veď tí ľudia, čo tam vonku stoja, ich obdivujem. Na tej horúčave. Veď prichádzajú o robotu a vy sa tu smejete, máte 5-tisíc plat a chechotáte sa, proste, vakcína je úsmev, no úsmev pre vás a pre vaše biznis firmy. Ešte že si povedzme. A Svätý otec, pri všetkej úcte, som veriaca, prináša jeho návšteva na toto územie len rozbroje a nepokoje. Miesto toho, aby prinášal kľud a vieru pre ľudí, a ešte niečo poviem, keď som sa dneska dočítala, že vakcinačné centrá už budú na farách, tak sa nehnevajte na mňa, a v obchodných, a v obchodných reťazcoch, tak to čo teraz má znamenať. Nevykrikujte na mňa, kolega, otočte sa dopredu! Ste drzý ako opica! A dlhodobo! Takže jednoducho chcem, chcela... (Prerušenie vystúpenia časomerom a ruch v sále.)
35. schôdza NR SR - 2.deň - A. dopoludnia
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

112. Ďakujem veľmi pekne. Pán poslanec Svrček, ja poviem prvú tú vetu, ktorú si povedal: "Sme v testovacej fáze." Vážení, to robíme testy na ľuďoch? A tí ľudia, ktorí sa nechcú tomuto testovaniu podrobiť, čiže nesúhlasia, tak tí ľudia majú byť vykázaní zo spoločnosti, nepriateľ spoločnosti? Vrátim sa aj k tým vojakom, pretože niektorých osobne poznám a poviem vám, že sú desiati, ktorí majú ísť na Cyprus, a šesťdesiati, ktorí majú ísť do Litvy. Márne čakajú príkaz generálneho štábu, že sa majú zaočkovať, lebo taký príkaz im nikto nedá, lebo by sa mohli súdiť, ale pravidelne im telefonujú, že sa musia dať zaočkovať Johnsonom. Pravidelne na nich tlačia. Ďalšiu vec, ktorú poviem, že sme v testovacej fáze. Keď sme mali protilátky, ja som COVID prekonala, som mala stredne ťažký, tak tri mesiace najprv boli protilátky, potom bolo šesť mesiacov protilátky a ja som si dala urobiť protilátky v krvi a mám ich stále dostatočné a som už asi trištvrte roka a lekári mi povedali, že bunka si pamätá, že nemusia byť ani protilátky, ona ak raz zvládne určitý typ choroby, tak si pamätá. Tak prečo tých ľudí nútime, aby sa očkovali? Kvôli čomu? A ďalšia vec, že nechcete dať ľuďom testy zdarma. Tak keď Matovič testoval halabala, sme tu boli pokusná krajina, tak vtedy sa museli všetci testovať, či chceli alebo nechceli, zdarma, zdraví alebo chorí. Dneska tie testy raz zaplatíme za svoje dane, lebo celý život ľudia platia dane, a vy im poviete, aby ich ešte raz zaplatili? To čo je toto za filozofia? Ja tomu naozaj, ale naozaj nerozumiem. A ako tu spomínal kolega, ja som bola s chorvátskym veľvyslancom, ktorý pred dvomi týždňami mi povedal, že idú všetkých testovať a hlavne očkovaných z toho dôvodu, že sú to prenášači choroby. A to, že zneužívate ešte aj príchod Svätého Otca a ja ešte raz hovorím, že by sa cirkev mala k tomu postaviť, že ľudí zneužívate, aby sa museli dať očkovať, ak chcú vidieť pápeža, tak ja vám poviem, že Ježiš videl chorých, malomocných, stretol sa s kajúcnikmi, so všetkými a nerobil také rozdiely ako vy. To... (Prerušenie vystúpenia časomerom.)
35. schôdza NR SR - 2.deň - A. dopoludnia
Dátum: 2021-07-24
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

82. Ďakujem pekne. Ja zacitujem z verejne dostupných dokumentov, že vplyv očkovania na šírenie vírusu SARS COVID v komunite zatiaľ nie je známy. Tiež nie je zatiaľ známe, do akej miery môžu zaočkované osoby naďalej prenášať a šíriť vírus. To znamená, že z hľadiska vedeckého poznania alebo preukázaných účinkov vakcíny očkované osoby musíme stále považovať za možných prenášačov ochorenia, tak ako osoby nezaočkované alebo ktoré neprekonali ochorenie COVID. Chcem sa spýtať, pri návšteve Svätého Otca, keď sa všade rozpráva, že nezaočkovaní budú prenášať a môžu prenášať vírus, tak sa pýtam, že vôbec to nie je pravda, ak človek príde zdravý, otestovaný, tak tento neni prenášač a nemôže nakaziť iných. A možno by som aj týmto, myslím si, aj vyzvala Svätého Otca na zamyslenie, či naozaj nútiť tých ľudí, ktorí sú veriaci, že sa musia dať očkovať aj proti svojmu presvedčeniu, aj keď prekonali vírus teda, prekonali ochorenie COVID-19, lebo práve sa uvádza, že tí, ktorí prekovali COVID-19, nie sú prenášači, ich bunky si pamätajú a nemôžu ochorieť. Ďalej sa vrátim, pán kolega, k tým vojakom. Ja som s nimi rozprávala. Idú do Cypru a na Lotyšsko. Keď išli na výberové konanie, nikto im nepovedal, že musia byť zaočkovaní. Akonáhle ich vybrali, sú to zdraví ľudia, veď tam musia ísť ľudia kondične, zdravotne na vyso... na veľmi dobrej úrovni, zrazu im povedali, že musí si dať pichnúť vakcínu. A už teraz nemôžeš inú, im telefonujú zo štábu generálneho, musí si dať pichnúť Johnson. To čo je? To čo je toto, vážení! A hovoríte o pánovi Krčmérym. No, mňa pán Krčméry prekvapil. Pretože na začiatku je video, že netreba ľudí ani očkovať, máme na to lieky, máme všetko. A zrazu sa zmenil o 180 stupňov. Ja to nechápem, ako sa jeden človek v takomto veku môže zrazu prezrodiť podľa mňa, a je len za vakcináciu a vakcináciu. Každý nech rozhodne o svojom organizme a každý, aj tí ľudia, ktorí prekonali, sa predsa nemusia dať.
35. schôdza NR SR - 1.deň - A. dopoludnia
Dátum: 2021-07-23
Poslanec: Vaľová, Jana (SMER - SD)
Druh vystúpenia: Vystúpenie s faktickou poznámkou

60. Ďakujem veľmi pekne. Pán kolega Blaha, úplne s tebou súhlasím, že toto riadenie štátu sa podobá na fašistický štát, a hovoria to už bežne ľudia na uliciach a hovoria to už aj Česi a hovoria to už aj iné krajiny. Videli ste včera TA3, kedy pán Ándor... Šándor And... Andor Šándor, takto, aby som sa nezmýlila, má podobné meno, bezpečnostný analytik, povedal: "Čo sa deje na Slovensku, sú eštebácko-gestapácke metódy." Čo bolo gestapo, preboha?! Veď gestapo bola zložka bezpečnostná fašistického štátu. Veď už takto nás označujú aj Česi a nielen Česi, ale aj všetky štáty, ktoré vlastne pozerajú, čo sa na tom Slovensku deje. Vy rozprávate, že my sme zodpovední, alebo niektorí rozprávali, ste im vraveli, že ste boli vonku medzi ľuďmi, že sa stali úrazy. Preboha, veď rozdeľujete ľudí a že vakcína je úsmev. Kto sa na tom Slovensku usmieva? Veď ľudia sú znechutení, rodiny sa medzi sebou celé vadia, že vakcína je sloboda. Veď to je totálne násilie, čo tu robíte. Keď sme boli s chorvátskym veľvyslancom, bol tam pán Potocký aj pani Tabák, a veľvyslanec Chorvátska povedal, že idú plošne očkovať, že idú plošne testovať všetkých ľudí. Viete prečo, lebo povedali, že takto im nákazu rozširujú očkovaní ľudia, aby vedeli, koľko nákazy a koľkí ochoreli a koľkí sú chorí. O čom to rozprávate? A ďalšia vec, vojaci idú na misiu na Cyprus, vojaci idú na misiu do Lotyšska. Vy urobíte výberové konanie a potom im poviete, keď sa nechcú zaočkovať, že nikam nepôjdeš. Čo to je za diskriminácia? Lebo nie si zaočkovaný a rovno si dáš Johnson and Johnson, im voláte. Však asi 80 vojakov sa nechce dať zaočkovať. Veď vy tých ľudí nútite, lebo prichádzajú o svoje financie, prichádzajú o prácu, o všetko. A koľko ľudí je chorých a koľko ľudí zomrelo? Veď ja som včera bola u kaderníčky a mi povedala, že babka po očkovaní, jej opuchla celá ruka, nevie s rukou hýbať už šesť týždňov a nikto jej nevie pomôcť, lebo tam bola dobrovoľne.